LEPUS. 
Ijeporum formae in omnibus Africae et Asiae terris, quas peragravimus, frequentes a nobis 
repertae sunt. In Libya littorali ab Alexandria inde usque ad Grebel kbir (Catabathmum 
magnum) speciem illam frequentem vidimus, quam Francogalli cum Napoleone, Geoffroyo 
interprete, primi descripserunt. Eandemque formam in mediae et superioris Aegypti desertis, 
rarius in agris, saepe venati sumus, neque aliam in Aegypto speciem vidimus. Novam formam 
in Nubia et Dongala, eamque, copiosa licet fuit, nunquam cum aegyptiaca colore congruam 
vidimus; praeterea mensurae partium differentia nonnulla erat. Tertiam formam in montibus 
sinaiticis vidimus ad aegyptiacam prope accedentem, verum haec etiam notas aliquas constantes 
obtulit, quibus aegyptiaci lepores nunquam instructi erant. Quartam leporum formam in Syria 
prope Berytum occidimus, quae neque ad aegyptiacam, neque ad sinaiticam omnibus notulis 
quadrabat, ab aethiopica vero multo magis differebat. In Arabia meridionali etiam leporibus 
potiti sumus, qui, ad aegyptiacum prope accedentes, habebant quo distingui possent; sextos 
denique in Habessinia vidimus, novis characteribus ab omnibus reliquis parumper diversos. 
Omnes illae formae LEPORIS timidi statura longe superantur ab eoque forma et colore differunt. 
Miscere haec omnia opus levissimum est. Zoologi vero esse videtur differentias studiose expo- 
nere. Sciurorum et Leporum similiumque multorum late per globum terrae distributorum 
animalium historia naturalis sola zoographorum ea incuria hucusque tenebris obruta est, quod 
descriptione formarum uberiori et quae non verba, sed characteres pingat, supersederunt. Hinc 
equidem hanc materiam in scientiae usum his pagellis depositurus sum. Utrum veros specierum 
characteres eruerim, an aliis hoc felicius postea contingat, de eo non contendo, id vero urgeo, 
Leporum formas, per omnes terras late distributas, inter eas esse, quarum subtilissimum examen 
scientiae naturali plurimum lucri afferet. 
LEPUS aegyptius Geoffroy. 
Arabis Aerneb et Erneb plur. Eranib et Erani Vulgo Lerneb i. e. el erneb pronuntiant. 
Plures vulgo Ernab dici audivimus. 
<<«*■>>> 
T jeporem aegyptium Geoffroyi in splendido libro Description de TEgypte splendide sculptum 
dedit, uberiorem omniumque partium accuratiorem considerationem ad carnes animalis factam 
desideramus, hinc etiam a Leporis capensi specie diversum G. Cuvier, Desmarest et alii 
Hempr . et Ehrenb . Mammalia II. 
I 
